འཇམ་དར།ད་ཆ་དཔེ་སྐྲུན་རྩོམ་སྒྲིག་པ་ཞིག་ཡིན་པའི་ཆ་ནས།ང་ལའདོད་རྔམགཞན་གང་ཡང་མེད།ང་རང་གི་རྩོམ་སྒྲིག་གི་བྱ་བ་འདི་རང་ནུས་ཅི་ལྕོགས་ཀྱིས་སྒྲུབ་ནས།ནུས་ཤུགས་གང་ཡོད་ཀྱིས་བོད་ཀྱི་ཤེས་ཡོན་པ་དང་ཀློག་པོ་ཚོར་ཞབས་ཞུ་བྱེད་འདོད་ལ་བོད་ཀྱི་ཀློག་པོ་ཚོར་དཔེ་ཆ་ཅ་དག་དེ་ལས་མང་བ་འབུལ་རྒྱུ་བྱུང་ན་སྙམ་གྱི་འདུགངའི་སེམས་སུ་མི་རིགས་རིག་གནས་ཀྱི་འཕེལ་རྒྱས་ཆེད་དུ་ནུས་ཤུགས་ཅུང་ཟད་འདོན་པ་དང་བྱ་བ་གང་ཞིག་ལས་རྒྱུ་བྱུང་ན།དེ་ནི་དངོས་གནས་དགེ་བ་དཔག་ཏུ་མེད་པའི་བྱ་བ་ཞིག་རེད་བསམ་བཞིན་ཡོད།མུ་མཐུད་ནས་བོད་ཀྱི་ལོ་རྒྱུས་དཔྱད་གཞི་བསྒྱུར་ཏེ།སྔར་བས་ཆ་ཇེ་ཚང་དང་ཕུན་སུམ་ཇེ་ཚོགས་སུ་གཏོང་རྒྱུ་དང་།བོད་ཀྱི་ལོ་རྒྱུས་རིག་པ་བ་ཚོར་དཔྱད་གཞི་མཁོ་འདོན་བྱེད་འདོད་ལ།དེ་དང་མཉམ་གཅིག་ཏུ་རང་ཉིད་ནས་དེའི་སྐོར་ལ་ཞིབ་འཇུག་ཅུང་ཙམ་བྱ་འཆར་ཡོད།དེ་མིན།ངས་བོད་དང་འབྲེལ་ཡོད་ཀྱི་གནའ་བོའི་སྙན་ཚིག་ཁག་ཅིག་བསྒྱུར་རྩིས་ཡོད།དཔེར་ནཐང་རྒྱལ་རབས་ཀྱི་རྩོམ་ཡིག་ཕྱོགས་བསྒྲིགསདངཐང་རྒྱལ་རབས་ཀྱི་སྙན་ངག་ཕྱོགས་བསྒྲིགསཁྲོད་དུ་རྩོམ་དེ་རིགས་མང་པོ་འདུགགལ་ཏེ་མཐུན་རྐྱེན་ཚང་ན།ལོ་ཙཱ་བ་སྒྲིག་འཛུགས་ཀྱིས་ཀྲུང་གོའི་ལོ་རྒྱུས་དང་ཀྲུང་གོའི་མི་རིགས་ཀྱི་ལོ་རྒྱུས།འཛམ་གླིང་ལོ་རྒྱུསགླིང་ཆེན་ཁག་གི་ལོ་རྒྱུས་ཚུདའཛམ་གླིང་དཔལ་ཡོན་གྱི་ལོ་རྒྱུས་སོགས་བོད་ཡིག་ཏུ་བསྒྱུར་འཆར་ཡོད།དེ་ཡང་བོད་རིགས་ཀློག་པ་པོས་ལྟ་ཀློག་བྱ་རྒྱུའི་དཔེ་ཆ་འདིའི་རིགས་ཉུང་ངུ་ལས་མི་འདུག